32003D0810
L 305/11
JURNALUL OFÍCIAL AL UNIUNII EUROPENE
DECIZIA COMISIEI
din 17 noiembrie 2003
de modificare a Deciziilor 94/984/CE, 2000/609/CE, 2001/751/CE privind importurile din țări terțe de carne proaspătă de pasăre, carne de ratite de crescătorie, ratite vii și de ouă ale acestora destinate incubației, în ceea ce privește Australia
[notificată cu numărul C(2003) 4117]
(Text cu relevanță pentru SEE)
(2003/810/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (1), astfel cum a fost modificată ultima dată prin Directiva 806/2003/CE (2), în special articolele 23 și 24,
având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimbul intracomunitar și importurile din țări terțe de carne proaspătă de pasăre (3), astfel cum a fost modificată ultima dată prin Directiva 1999/89/CE (4), în special articolele 11 și 12,
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează comerțul și importurile în Comunitate de produse care nu intră sub incidența condițiilor menționate, stabilite de reglementările comunitare specifice menționate de anexa A capitolul I la Directiva 89/662/CEE și, în ceea ce privește agenții patogeni, la Directiva 90/425/CEE (5), astfel cum a fost modificată ultima dată prin Decizia 2003/721/CE a Comisiei (6), în special articolul 10 alineatul (3),
întrucât:
(1)
Decizia 94/984/CE a Comisiei din 20 decembrie 1994 de stabilire a condițiilor de sănătate animală și certificare veterinară obligatorii la importul de carne proaspătă de pasăre provenind din anumite țări terțe (7), astfel cum a fost modificată ultima dată prin Decizia 2002/477/CE (8), prevede condițiile de sănătate animală și certificatele veterinare pentru importurile de carne proaspătă de pasăre. Sunt prevăzute două atestări sanitare veterinare diferite, modelele A și B. Utilizarea acestora depinde de situația bolii Newcastle din țara terță în cauză.
(2)
Decizia 2000/609/CE a Comisiei din 29 septembrie 2000 de stabilire a condițiilor de sănătate publică și animală și a certificatului veterinar pentru importul cărnii de ratite de crescătorie și de modificare a Deciziei 94/85/CE de stabilire a unei liste a țărilor terțe din care statele membre autorizează importul de carne proaspătă de pasăre (9), astfel cum a fost modificată ultima dată prin Decizia 2003/573/CE (10), stabilește condițiile de sănătate animală și publică și certificatele veterinare pentru importurile de carne proaspătă de ratite de crescătorie cuprinzând două atestări sanitare veterinare diferite, modelele A și B. Atestarea care urmează să se utilizeze ia în considerare situația bolii Newcastle din țara terță în cauză.
(3)
Decizia 2001/751/CE a Comisiei (11), astfel cum a fost modificată ultima dată prin Decizia 2002/789/CE (12), stabilește condițiile de sănătate animală și certificatele veterinare pentru importurile de ratite vii și de ouă destinate incubației. Modelul de certificat de sănătate animală care urmează să fie utilizat ia în considerare situația bolii Newcastle din țara terță în cauză.
(4)
Din 1998, în Australia au fost semnalate mai multe focare de boala Newcastle, în special în statele Victoria și New South Wales.
(5)
De la jumătatea lunii noiembrie 2002, nu au fost semnalate alte focare de boala Newcastle în Australia, iar la data de 26 iunie 2003, autoritățile veterinare australiene au declarat la OIE (Oficiul Internațional de Epizootii) că, în Australia, boala a fost eradicată.
(6)
Situația bolii Newcastle în Australia a fost complicată de faptul că în această țară circulă, se pare, o tulpină lentogenă endemică mutantă în tulpină velogenă. În prezent, Australia trece printr-un proces de schimbare a strategiei de combatere a bolii Newcastle, trecând de la o țară indemnă de boala Newcastle fără vaccinare la o țară cu vaccinare.
(7)
În conformitate cu informațiile primite de la autoritățile veterinare australiene, pentru combaterea bolii Newcastle se utilizează vaccinuri vii care nu sunt conforme cu legislația comunitară. În consecință, este necesară modificarea Deciziilor 94/984/CE, 2000/609/CE și 2001/751/CE privind importurile din țări terțe de carne proaspătă de pasăre, carne de ratite de crescătorie, ratite vii și de ouă ale acestora destinate incubației, în ceea ce privește Australia, luând în considerare evoluția situației epidemiologice pentru boala Newcastle și utilizarea vaccinurilor vii respective.
(8)
Comisia adoptă mai multe decizii privind focarele de boală Newcastle în cauză, în special Decizia 2002/537/CE din 2 iulie 2002 privind măsurile de protecție în cazul bolii Newcastle în Australia (13), astfel cum a fost modificată prin Decizia 2002/942/CE (14), în vigoare între 6 iulie 2002 și 1 decembrie 2002. În sfârșit, Decizia 2003/489/CE a Comisiei din 25 iunie 2003 privind măsurile de protecție în cazul bolii Newcastle în Australia (15), care se aplică până la data de 1 ianuarie 2004.
(9)
Date fiind cerințele de certificare stabilite prin prezenta decizie, măsurile de garanție prevăzute de Decizia 2003/489/CE nu mai sunt necesare, iar Decizia 2003/489/CE ar trebui abrogată în consecință.
(10)
Cu toate acestea, autoritățile veterinare australiene au solicitat acordarea unei derogări pentru carnea proaspătă de pasăre, ratite, vânatul cu pene de crescătorie și sălbatic, produsele din carne de pasăre și preparatele din carne de pasăre care conțin carne din speciile menționate anterior care au fost obținute din păsări sacrificate înainte de data de 13 mai 2002, în conformitate cu Decizia 2002/537/CE, înainte de izbucnirea epidemiei.
(11)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animalelor,
ADOPTĂ PREZENTA DECIZIE:
Articolul 1
Anexa I la Decizia 94/984/CE se înlocuiește cu textul anexei I la prezenta decizie.
Articolul 2
Anexa I la Decizia 2000/609/CE se înlocuiește cu textul anexei II la prezenta decizie.
Articolul 3
Prin derogare de la articolele 1 și 2, statele membre mai pot autoriza importul de carne proaspătă de pasăre și ratite de crescătorie, utilizând modelul A de certificat prevăzut de Deciziile 94/984/CE și 2000/609/CE până la data de 31 mai 2004, în următoarele condiții:
-
carnea provine de la păsări care au fost sacrificate înainte de data de 13 mai 2002, iar
-
în certificatele veterinare care însoțesc transporturile de carne proaspătă de pasăre și ratite de crescătorie se include următorul text, în funcție de specia respectivă:
„Carne proaspătă de pasăre/Carne proaspătă de ratite (16) în conformitate cu articolul 3 din Decizia 2003/810/CE.
Articolul 4
Anexa I la Decizia 2001/751/CE se înlocuiește cu anexa III la prezenta decizie.
Articolul 5
Decizia 2003/489/CE se abrogă.
Articolul 6
Prezenta decizie se adresează statelor membre.
Adoptată la Bruxelles, 17 noiembrie 2003.